Գարեթ Մաքոլի

**Գարեթ Մաքոլի** (, ), հյուսիսիռլանդացի ֆուտբոլիստ, որը խաղացել է պաշտպանի դիրքում։ 2016 թվականի Հյուսիսային Իռլանդիայի հավաքականի կազմում Եվրոպայի առաջնության մասնակից։

## Կարիերա
### Ակումբային
Գարեթ Մաքոլին «Լինֆիլդ» ակումբի սան է։ 1999/2000 մրցաշրջանի երկրորդ կեսը վարձավճարով անցկացրել է հյուսիսիռլանդական երրորդ դիվիզիոնի «Բալիկլեր Կոմրադս» ակումբում, որի կազմում անցկացրել է 7 հանդիպում։ 2000 թվականին պաշտպանը, այդպես էլ չստանալով «Լինֆիլդում» խաղալու փորձ, տեղափոխվել է «Կրուսեյդերս»։  2002-2004 թվականներին ֆուտբոլիստը խաղացել է «Կոլրեյնում»։ Այդ ակումբի կազմում դարձել է Իռլանդիայի գավաթի հաղթող և եզրափակիչի մասնակից։

2004 թվականին Մաքոլին տեղափոխվել է Անգլիայի Երկրորդ լիգայի «Լինքոլն Սիթի» ակումբ։ Թիմում նորամուտը նշել է 2004 թվականի օգոստոսի 7-ին «Շրուսբերի Թաունի» դեմ խաղում։ «Մենսֆիլդ Թաունի» դարպասը խփած գոլը 2004 թվականի հոկտեմբերի 2-ին Գարի Թեյլոր-Ֆլետչերի գոլային փոխանցումից հետո առաջինն էր պաշտպանի համար Անգլիայի առաջնությունում։ 2004/05 մրցաշրջանում «Լինքոլնը» խաղում էր փլեյ-օֆֆում առաջին լիգա դուրս գալու իրավունքի համար և Գարեթ Մաքոլին կարողացել է իրեն դրսևորել այդ խաղերում։ «Մաքլսֆիլդ Թաունի» Ալան Ֆետտիսի դարպասը խփած երկու գոլերի շնորհիվ Լինքոլն Սիթին դուրս է եկել փլեյ-օֆֆի եզրափակիչ։

2006 թվականի ամռանը Մաքոլին դարձել է «Լեսթեր Սիթիի» խաղացող, որն այդ ժամանակ հանդես էր գալիս Անգլիայի ֆուտբոլային լիգայի առաջնությունում։ Առաջին հանդիպումը թիմի կազմում անցկացրել է 2006 թվականի սեպտեմբերի 23-ին «Կոլչեստերի» հետ։ «Լեսթերում» իր գոլային հաշիվը բացել է 2007 թվականի փետրվարի 10-ին՝ Լևի Պորտերի և Մարկ Յեյթսի փոխանցումներով երկու անգամ գլխով գրավելով «Իփսվիչի» դարպասը։ «Լեսթերի» կազմում հանդես գալու ընդամենը 2 մրցաշրջանի ընթացքում պաշտպանը տարբեր մրցաշարերում մասնակցել է 84 հանդիպման և դարձել 7 գոլի հեղինակ։ 2007/08 մրցաշրջանում Գարեթ Մաքոլին իր թիմի հետ հասել Է Լիգայի Գավաթի 1/8 եզրափակիչ, սակայն Մեթի Ֆրայաթի եզրային փոխանցումից հետո «Չելսիի »դարպասը խփած նրա գոլը չի օգնել «աղվեսներին» անցնել լոնդոնյան ակումբ։

2008-2011 թվականներին Գարեթ Մաքոլին հանդես է եկել «Իփսվիչ Թաունում»։ Թիմի կազմում առաջին անգամ խաղացել է 2008 թվականի օգոստոսի 9-ին «Պրեստոնի »հետ խաղում։ 2008 թվականի նոյեմբերի 29-ին հյուսիսիռլանդացին առաջին գոլը խփել է թիմի կազմում՝ իրացնելով «Շեֆիլդ Յունայթեդի» պաշտպան Մեթյու Կիլգալոնի տուգանային հրապարակում ձեռքով խաղալու համար նշանակված 11-մետրանոցը։ «Իփսվիչի» կազմում ֆուտբոլիստը Չեմպիոնշիփում մասնակցել է 115 հանդիպման և դարձել 7 գոլի հեղինակ։

2010/11 մրցաշրջանի ավարտից հետո Մաքոլին տեղափոխվել է «Վեստ Բրոմվիչ Ալբիոն»։ Թիմում նորամուտը նշել է 2011 թվականի սեպտեմբերի 24-ին «Ֆուլհեմի» դեմ խաղում։ Առաջին անգամ գոլ է խփել ՎԲԱ-ի կազմում 2011 թվականի դեկտեմբերի 21-ին «Նյուքասլի» հետ խաղում։

### Ազգային հավաքականում
2005 թվականից Գարեթ Մաքոլին հանդես է գալիս Հյուսիսային Իռլանդիայի հավաքականում։ Առաջին անգամ թիմի կազմում խաղացել է 2005 թվականի հունիսի 4-ին Գերմանիայի հավաքականի հետ ընկերական խաղում՝ հանդիպման երկրորդ խաղակեսում փոխարինելով Կիտ Գիլեսպիին։ 2005 թվականի հոկտեմբերին պաշտպանը հրավիրվել է հավաքական՝ մասնակցելու 2006 թվականի աշխարհի առաջնության ընտրական փուլի Ուելսի և Ավստրիայի դեմ խաղերին, սակայն երկու հանդիպումներն էլ անցկացրել է պահեստայինների նստարանին։ Կարիերայում երկրորդ անգամ Մաքոլին ազգային հավաքականի մարզահագուստով խաղադաշտ է դուրս եկել միայն 2005 թվականի նոյեմբերի 16-ին՝ պորտուգալացիների հետ ընկերական հանդիպման ընթացքում փոխարինելով Սթիվ Ջոնսին։

2007 թվականին Գարեթ Մաքոլին Եվրոպայի 2008 թվականի առաջնության շրջանակներում 3 խաղ է անցկացրել հավաքականի կազմում։ Սան Մարինոյի հավաքական>ի դեմ աշխարհի առաջնության ընտրական խաղում պաշտպանն առաջին գոլն է խփել ազգային թիմի կազմում։ Հետագայում ֆուտբոլիստը մասնակցել է Եվրոպայի 2012 թվականի առաջնության ընտրական մրցաշարերին (10 խաղ, 1 գոլ) և աշխարհի 2014 թվականի առաջնությանը (7 խաղ, 2 գոլ)։

Մասնակցել է ֆուտբոլի Եվրոպայի 2016 թվականի առաջնությանը, ներառյալ ընտրական խաղերը և եզրափակիչ մասը, որը կայացել է Ֆրանսիայում։

2016 թվականի հունիսի 25-ին Ուելսի թիմի դեմ կայացած 1/8 եզրափակչի խաղում ինքնագոլ է խփել պաշտպանի համար հետևյալ շատ բարդ պայմաններում։ Ձախ եզրով անցնելուց հետո ուելսցի Գարեթ Բեյլը ուժեղ հարված է կատարել Հյուսիսային Իռլանդիայի դարպասի գծի երկայնքով, իսկ գնդակը ցածր էր թռչում դարպասային գծից ընդամենը 4 մետր հեռավորության վրա։ Դեպի իր դարպասը վազող Գարեթ Մաքոլին փորձել է հետ մղել գնդակը, որպեսզի այն չհասնի իրենից աջ մեկ մետր հեռավորության վրա վազող Ուելսի հավաքականի հարձակվողին (դա Հալ Ռոբսոն-Կանուն էր), որը ընկնելիս փորձում էր ոտքով հարվածել։ Սակայն Գարեթ Մաքոլին ինքնագոլ է խփել։

Հանդիպումն այդպես էլ ավարտվել է 1:0 հաշվով՝ հօգուտ Ուելսի, որն ի վերջո դուրս է եկել Եվրո-2016-ի 1/4 եզրափակիչ։

## Ձեռքբերումներ
;   Քոլրեյն

* Իռլանդիայի  գավաթի գավաթակիր՝ 2002/03
* Իռլանդիայի գավաթի եզրափակչի մասնակից՝ 2003/04

## Ծանոթագրություններ

## Արտաքին հղումներ
* Профиль на официальном сайте «Вест Бромвич Альбион»
* 
* 
* 
* 
* 

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Իպսվիչ Թաունի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Հյուսիսային Իռլանդիայի հավաքականի ֆուտբոլիստներ
Կատեգորիա:Հյուսիսիռլանդացի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ